Document ID: 31996D0437

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1996 για την περάτωση της διαδικασίας αντιντάμπινγκ όσον αφορά τις εισαγωγές βιντεοταινιών ΡΕΤ καταγωγής Δημοκρατίας της Κορέας (96/437/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,
τον κανονισμό (ΕΚ) αριθ. 3283/94 του Συμβουλίου, της 22ας Δεκεμβρίου 1994, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (2), όπως τροποποιήθηκε από τον κανονισμό (ΕΚ) αριθ. 1251/95 (3), και ιδίως τα άρθρα 5 και 9,
Μετά από διαβουλεύσεις με τη συμβουλευτική επιτροπή,
Εκτιμώντας τα ακόλουθα:
I. ΔΙΑΔΙΚΑΣΙΑ
(1) Τον Φεβρουάριο 1995, η Επιτροπή έλαβε καταγγελία σχετικά με τις εισαγωγές βιντεοταινιών ΡΕΤ καταγωγής Δημοκρατίας της Κορέας εκ μέρους των τριών εταιρειών, Hoechst-Diafoil GmbH, Rhτne-Poulenc Films και Teijin-DuPont Films, των οποίων η συλλογική παραγωγή βιντεοταινιών φαινόταν ότι αντιπροσωπεύει το 100 % της κοινοτικής παραγωγής των εν λόγω προϊόντων. Η καταγγελία περιείχε αποδεικτικά στοιχεία ντάμπινγκ και της εξ αυτού προκύπτουσας σημαντικής ζημίας, στοιχεία τα οποία θεωρήθηκαν επαρκή, ώστε να δικαιολογείται η έναρξη διαδικασίας. Με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (4), η Επιτροπή ανήγγειλε την έναρξη διαδικασίας αντιντάμπινγκ σχετικά με τις εισαγωγές στην Κοινότητα βιντεοταινιών ΡΕΤ καταγωγής Δημοκρατίας της Κορέας.
(2) Η Επιτροπή ενημέρωσε επίσημα τους εξαγωγείς και τους εισαγωγείς που είναι γνωστό ότι ενδιαφέρονται, τους αντιπροσώπους των χωρών εξαγωγής και τους καταγγέλλοντες, και έδωσε στα άμεσα ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση.
ΙΙ. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ
(3) Οι καταγγέλοντες κοινοτικοί παραγωγοί ανεκάλεσαν επισήμως την καταγγελία τους για εισαγωγές βιντεοταινιών ΡΕΤ καταγωγής Δημοκρατίας της Κορέας. Η Επιτροπή έκρινε ότι τυχόν περάτωση της διαδικασίας δεν θα αντέβαινε στο συμφέρον της Κοινότητας.
(4) Υπό τις συνθήκες αυτές, είναι σκόπιμη η περάτωση, χωρίς να επιβληθούν προστατευτικά μέτρα, της διαδικασίας αντιντάμπινγκ σχετικά με τις εισαγωγές βιντεοταινιών ΡΕΤ καταγωγής Δημοκρατίας της Κορέας.
(5) Η συμβουλευτική επιτροπή ερωτήθηκε επί του θέματος και δεν εξέφρασε αντιρρήσεις.
(6) Τα ενδιαφερόμενα μέρη ενημερώθηκαν σχετικά με τα ουσιαστικά πραγματικά περιστατικά και το σκεπτικό βάσει των οποίων η Επιτροπή εσκόπευε να περατώσει τη διαδικασία και τους παρεσχέθη η ευκαιρία να διατυπώσουν τυχόν παρατηρήσεις.
ΑΠΟΦΑΣΙΖΕΙ:
Άρθρο μόνο
Περατούται η διαδικασία αντιντάμπινγκ σχετικά με τις εισαγωγές βιντεοταινιών ΡΕΤ καταγωγής Δημοκρατίας της Κορέας.
Βρυξέλλες, 18 Ιουλίου 1996.

Labels: 12
3
4
18